Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9779

3. Megjegyzés: A gyakorlati alkalmazás megkönnyítése érdekében ott, ahol mindkét kifejezést használják, azok „QNH/QFE elhatározási magasság”-ként rövidítve pedig DA/H-ként írhatók le. Emergency locator transmitter – Vészhelyzeti helyjeladó berendezés (ELT) Olyan berendezés leírására szolgáló általános kifejezés, amely a kijelölt hullámhosszakon egyedi megkülönböztethető (rádió)jeleket sugároz és alkalmazásától függően a baleset alkalmával automatikusan működésbe léphet vagy kézzel üzembe helyezhető. A vészhelyzeti helyjeladó berendezés az alábbi típusú lehet: Automatikus rögzített – Automatic fixed ELT (ELT/AF) Olyan vészhelyzeti helyjeladó berendezés, amely a légijárművön állandóan rögzítve helyezkedik el. Automatikus hordozható – Automatic portable ELT (ELT/AP) Olyan vészhelyzeti helyjeladó berendezés, amely a légijárművön rögzítve helyezkedik el, azonban a baleset után a légijármű fedélzetéről könnyen eltávolítható. Automatikusan leváló – Automatically deployable ELT (ELT/AD) Olyan vészhelyzeti helyjeladó berendezés, amely a légijárművön rögzítve helyezkedik el, azonban a baleset után, annak hatására automatikusan leválik a légijárműről. Szükség esetén lehetséges annak kézi eltávolítása is. Túlélési – Survival (ELT/S) Olyan vészhelyzeti helyjeladó berendezés, amely eltávolítható légijárműről és a légijárművön úgy tárolják, hogy azt vészhelyzet esetén a túlélők egyszerűen üzembe helyezhetik és használhatják. Flight crew member – Hajózószemélyzeti tag Szakszolgálati engedéllyel rendelkező személyzeti tag, akinek munkája a repülési szolgálati idő tartam alatt nélkülözhetetlen a légijármű üzemeltetéséhez. Flight Data Analysis – Repülési adat elemzés A rögzített repülési adatok elemzésének eljárása a légijármű üzemeltetés biztonságának fokozása érdekében. 2007/70/II. szám Flight duty period – Repülési szolgálati időtartam Azon teljes időtartam, amely akkor kezdődik, amikor a hajózószemélyzeti tag pihenőidejét követően a repülés vagy repülési sorozat előtt szolgálatba lép és addig az időpontig tart, amikor a hajózószemélyzeti tag a repülés vagy repülési sorozat befejezése után mentesül összes szolgálati feladata alól. Flight manual – Repülésvégrehajtási kézikönyv A légialkalmassági bizonyítvánnyal összhangban kidolgozott és kiadott kézikönyv, amely tartalmazza azokat a korlátozásokat, amelyek mellett a légijármű repülésre alkalmasnak nyilvánítható, valamint azokat az utasításokat és tájékoztatásokat, amelyek a hajózószemélyzet tagjai számára a légijármű biztonságos üzemeltetéséhez szükségesek. Flight operations officer/flight dispatcher – repülés-üzemi tiszt/szolgálatvezető A járató által a légiüzemeltetés irányításába és felügyeletébe szakszolgálati engedéllyel vagy anélkül bevont, az 1. Annex előírásainak megfelelően jogosított személy, aki a légijármű parancsnokát támogatja, eligazítja és/vagy kiszolgálja a repülés biztonságos lefolytatása érdekében. Flight plan – Repülési terv A légiforgalmi szolgálati egységek rendelkezésére bocsátott, a légijármű tervezett repülésére vagy a repülés egy szakaszára vonatkozó meghatározott tájékoztatás. Flight recorder – Repülési adatrögzítő A légijárművön felszerelt bármely típusú adatrögzítő, amelynek célja a tájékoztatások biztosítása a légijármű baleset vagy repesemény kivizsgáláshoz. Flight safety documents system – Repülésbiztonsági dokumentációs rendszer A járató által létrehozott egymással kölcsönös kapcsolatban lévő dokumentációs rendszer, amely összerendezi és szervezetté teszi a repülések és a földi üzemeltetés végrehajtásához szükséges információkat, és minimum a repülésvégrehajtási kézikönyvből és az üzemeltető karbantartás irányítási kézikönyvéből áll. Flight simulation training device – Mesterséges repülés-gyakorló berendezés Az alábbi három berendezés közül bármelyik, amely a repülési körülmények földi gyakorlati megjelenítésére, pontos utánzására alkalmas: Flight simulator – Repülési szimulátor Egy adott légijármű típus pilótakabinjának pontos utánzata olyan mértékben, hogy a mechanikus, elektromos továbbá elektronikus légijármű rendszerek működése és ezek hatása, a légijármű hajózószemélyzetének általános munkakörnyezete valamint az adott légijármű teljesítmény és repülési jellemzői a valósághoz hűen utánozhatók; Flightprocedures trainer – Repülési eljárás gyakorló berendezés Olyan berendezés, amely valóságos pilótafülke környezetet biztosít és mesterségesen ábrázolja a műszerek működését valamint reakcióit, megjeleníti a műszaki, mechanikus, elektromos és elektronikus rendszerek működését valamint az adott osztályba tartozó légijárművek teljesítmény és repülési jellemzőit; Flight recorder – Repülési adatrögzítő A légijárművön felszerelt bármely típusú adatrögzítő, amelynek célja a tájékoztatások biztosítása a légijármű baleset vagy repesemény kivizsgálásához. 2007/70/II. szám Flight time – Aeroplanes – Repülési idő – Repülőgép Az a teljes időtartam, amely akkor kezdődik, amikor a repülőgép a felszállás céljából először megindul és akkor fejeződik be, amikor a repülőgép a repülés után megáll. Megjegyzés: Az itt meghatározott repülési idő azonos az általánosan használt "blokk-idővel" vagy a "féktuskó elvételétől annak visszahelyezéséig" tartó időtartammal, amelyet attól az időponttól mérnek, amikor a repülőgép a felszállás céljából először elindul és akkor fejeződik be, mikor a repülőgép a repülés után megáll. Flight recorder – Repülési adatrögzítő A légijárművön felszerelt bármely típusú adatrögzítő, amelynek célja a tájékoztatások biztosítása a légijármű baleset vagy repesemény kivizsgálásához. Flight safety documents system – Repülésbiztonsági dokumentációs rendszer A járató által létrehozott egymással kölcsönös kapcsolatban lévő dokumentációs rendszer, amely összerendezi és szervezetté teszi a repülések és a földi üzemeltetés végrehajtásához szükséges információkat, és minimum a repülésvégrehajtási kézikönyvből és az üzemeltető karbantartás irányítási kézikönyvéből áll. Flight time – Aeroplanes – Repülési idő – Repülőgép Az a teljes időtartam, amely akkor kezdődik, amikor a repülőgép a felszállás céljából először megindul és akkor fejeződik be, amikor a repülőgép a repülés után megáll. Megjegyzés: Az itt meghatározott repülési idő azonos az általánosan használt "blokk-idővel" vagy a "féktuskó elvételétől annak visszahelyezéséig" tartó időtartammal, amelyet attól az időponttól mérnek, amikor a repülőgép a felszállás céljából először elindul és akkor fejeződik be, mikor a repülőgép a repülés után megáll. General aviation operation – Általános célú légiközlekedés A kereskedelmi légiszállító tevékenységtől valamint a munkarepüléstől eltérő légijármű üzemeltetés. Ground handling – Földi kiszolgálás A légijármű érkezése után és indulása előtt a repülőtéren szükséges kiszolgálási feladatok, amelyeket nem a légiforgalmi szolgálatok végeznek el. Human Factors principles – Emberi tényezők alapelvei A légiközlekedés tervezés, jogosítás, kiképzés, üzemeltetés és karbantartás vonatkozó alapelvei, amelyek célja az emberi teljesítmény és teljesítőképesség tényezőinek átfogó és teljes mértékű figyelembevételével biztonságos kapcsolat kialakítása a személyek és a rendszer egyes elemei között. Human performance – Emberi teljesítmény és teljesítőképesség Az egyéni emberi képességek és korlátozó tényezők, amelyek hatással vannak a légiközlekedési üzemeltetés biztonságára és hatékonyságára. Instrument meteorological conditions (IMC) – Műszeres időjárási körülmények Látástávolsággal, felhőzettől mért távolsággal és felhőalappal # kifejezett időjárási körülmények, ha azok a látás utáni időjárási körülményekre meghatározott minimum értékeknél alacsonyabbak. Megjegyzés: A látás utáni időjárási körülményekre meghatározott minimum értékeket a 2. Annex 4. fejezete tartalmazza. Large aeroplane – Nagy(méretű) repülőgép Olyan repülőgép, amelynek engedélyezett felszállósúlya (tömege) több mint 5700 kg. 2007/70/II. szám Maintenance – Karbantartás A légijármű folyamatos légialkalmasságának biztosításához előírt feladatok, beleértve a következők bármelyikét vagy ezek kombinációját; ellenőrzés, átvizsgálás, javítás, csere, módosítás vagy a meghibásodás elhárítása. Maintenance organization's procedures manual – Karbantartó szervezet eljárási kézikönyve A karbantartó szervezet vezetője által jóváhagyott dokumentum, amely részletezi a karbantartó szervezet felépítését, a vezetői felelősségi rendszert, az elvégzendő munkafeladatokat, ismerteti a létesítményeket, a karbantartási eljárásokat valamint a minőségbiztosítási vagy felügyeleti illetve ellenőrzési rendszert. Maintenance programme – Karbantartási program Az előírt tervszerű karbantartási feladatok felsorolását tartalmazó kiadvány, amely jelzi a feladatok végrehajtásának időrendi tervét és rendjét. Ilyen kiadvány lehet a légijármű üzemi megbízhatósági programja, amely azon légijármű biztonságos üzemeltetéshez szükséges, amelyre az vonatkozik. Maintenance release – Karbantartási nyilatkozat Olyan igazolást tartalmazó dokumentum, amely megerősíti, hogy a megfelelő karbantartási feladatokat a karbantartást végző szervezet eljárási kézikönyve vagy más egyenértékű rendszer alapján az elfogadott jellemzők figyelembevételével kielégítően elvégezték. Master minimum equipment list (MMEL) – Gyártó minimális felszerelési jegyzéke Az adott légijármű típusra vonatkozóan a gyártó által kidolgozott és a gyártó állama által jóváhagyott felszerelési jegyzék, amely azokat a felszereléseket és egységeket tartalmazza, amelyek közül egy vagy több a repülés megkezdése előtt üzemképtelen lehet. A jegyzékhez (MMEL) különleges üzemeltetési feltételek, korlátozások vagy eljárások határozhatók meg. Maximum mass – Legnagyobb tömeg Legnagyobb engedélyezett felszállósúly. Minimum descent altitude (MDA) / Minimum descent height (MDH) – Legalacsonyabb süllyedési magasság A nem-precíziós megközelítési vagy a körözéssel végrehajtott megközelítési eljárásra előírt meghatározott tengerszint vagy földfelszín feletti magasság, amely alá az előírt látási feltételek létrejöttének hiányában süllyedni tilos.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes